laion/Wikipedia-Exotic huggingface dataset:
ויליירסדורפ

ויליירסדורפ (באפריקאנס: Villiersdorp) היא עיירה הממוקמת בכף המערבי, באזור הנקרא אוברברג, כ-96 ק"מ מקייפטאון, וכ-355 מטרים מעל פני הים. העיירה שוכנת בין הרי ווטרוול (Waterval) ובוינסברג (Baviaansberg) בצד הצפון מערבי של העמק, עם סכר טויווטרסקלופ (Theewaterskloof) מדרום. ויליירסדורפ ידועה גם בתור 'פנינת האוברברג או 'גאוות האוברברג'. הפילדקורנט פיטר דה וילייר, הבעלים של החווה ראדין, פנה למושל הכף ב-1841 בבקשה להקים עיירה בחלק מהחווה שלו. ב-1843 הוקמה העיירה, וב-1855 הוכרזה כעירייה. דה-ווילייר ביקש מהמושל לקרוא לעיירה על שם ההוגנוטים, שכן רוב תושבי העיירה היו צאצאיהם. אבל המושל החליט לקרוא לעיירה על שם מייסדה, פיטר דה וילייר. בתחילה שם העיירה היה "דה וילייר דורפ" (De Villiers Dorp) כלומר הכפר של דה וילייר, אך בשפת הדיבור היא הפכה מאוחר יותר ל"ויליירסדורפ". הסמל הראשון - דוד גראף תרם לעירייה בשנת 1907 ציור של סמל של משפחת דה וילייר, ששימש לאחר מכן כסמל העירוני. הסמל השני - סמל חדש נרשם בלשכה להרלדיקה בשנת 1975. ויליירסדורפ מוקפת הרים, בצדם הצפוני ממוקמים רכסי Blokkop, Aasvoëlberg ו-Sneeukop, עם רכס ה-Baviaansberge במזרח. מצפון לעיירה נובע נהר ה-Elandskloof, הזורם דרך עמק נהר ה-Elandskloof, אל סכר ה-Elandskloof. הצד המזרחי של העיר גובל בנהר ה-Elandskloof. נהר ה-Kommissiekraal זורם דרך העיירה, אל נהר ה-Elandskloof. כ-5 ק"מ דרומית לווילירדורפ נמצא סכר טויווטרסקלופ, הסכר הגדול ביותר בכף המערבי והשביעי בגודלו בדרום אפריקה. מים מהסכר זורמים אל ה-Riviersonderend. ויליירסדורפ מוקפת בחוות, ומטעי פירות. בתחילה, חקלאים באזור גידלו בעיקר דגן וכרמים, אך מאז השלמת סכר טויווטרסקלופ וסכר Elandskloof, החקלאות השתנתה למטעי פירות אבל גידול גפנים עדיין מהווה חלק גדול מהחקלאות. כתוצאה מכך, קמו שתי בתי אריזה גדולים: Betko ו- Arbeidsvreugde. קואופרטיב ויליירסדורפ מקבל ענבים שנבצרו באזורים שמסביב. ישנם מספר רב של מבנים בווילירדורפ בעלי ערך היסטורי: מוזיאון דגבריק, מבנה הכנסייה הרפורמית ההולנדית, Kelkiewyn, Oude Huis ו-Ou Meul. מוזיאון דגבריק (והמסעדה) הוא משנת 1845 והוכרז כאנדרטה ב-1994. בניית בית הספר התיכון דה וילייר גראף בשנת 1907 מומן על ידי סר דייוויד פיטר דה וילייר גראף. הבניינים תוכננו על ידי פורסיית' ופארקר, ונבנו על ידי א.ב. ריד וקי. מדיה וקבצים בנושא ויליירסדורפ בוויקישיתוף ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויליירסדורפ".
Attention Tour

The Attention Tour הוא סיבוב הופעות של הזמרת-יוצרת והשחקנית מיילי סיירוס לתמיכה באלבום האולפן השביעי שלה, Plastic Hearts. רשימת שירים זו מייצגת את המופע מ-21 במרץ 2022. היא לא מייצגת את כל המופעים שבמהלך סיבוב ההופעות. "We Can't Stop" /‏ "Where Is My Mind?" "WTF Do I Know" "Plastic Hearts" "Heart of Glass" "Mother's Daughter" "4x4" "(SMS) Bangerz" "!Dooo It" "23" "Never Be Me" "Angels like You" "High" "You" "The Climb" "7 Things" "Bang Bang / See You Again" "Fly on the Wall" "Nothing Breaks Like a Heart" "Jolene" "Midnight Sky" "Wrecking Ball" / "Nothing Compares 2 U" "Party in the U.S.A." מיילי סיירוס: "נקלענו לסופת ענק, ברק פגע במטוס שלנו", באתר ‏מאקו‏, 23 במרץ 2022
אסתר איזביצקי

אסתר (ביצי) איזביצקי (30 ביוני 1948 – 27 בספטמבר 1994) הייתה מתרגמת ובמאית תיאטרון ישראלית. נולדה בתל אביב בשנת 1948. אביה, אברהם איזביצקי, היה חבר הארגון היהודי הלוחם שעלה לארץ מזגלמביה ב-1944. בוגרת מחזור כ"ה של בית חינוך, בעלת תואר ראשון בתיאטרון מאוניברסיטת תל אביב, ותואר שני בהצטיינות מאוניברסיטת ניו-יורק. במהלך לימודיה לתואר השני החלה לביים מחזות באוף ברודוויי בניו יורק. כששבה לישראל בתחילת שנות השמונים המשיכה לביים בעיקר מחזות שבמרכזם נשים והייתה חלוצה של הזרם הפמיניסטי בתיאטרון הישראלי, דבר שעורר לא פעם מחלוקות וביקורות. במקביל גם לימדה משחק בבית הספר לאמנויות הבמה בסמינר הקיבוצים, ותרגמה לעברית את המחזה "קללת מעמד המורעבים" (אנ') של סם שפרד ואת הספר "הקרב" של קנת מקסי (אנ'). Cabin Fever - קומדיה שחורה מאת ג'ואן שנקר (1977, The Theatre in St. Clement's Episcopal Church) Signs of Life - מחזה הביכורים של ג'ואן שנקר (1979, תיאטרון אמריקן פלייס (אנ')) יושבות חלוצות על חצץ - מחזה שכתבה איזביצקי על פי יומנים ומכתבים של גיבורות העלייה השנייה והשלישית, ביניהן מניה שוחט. המחזה עורר סערה מכיוון שאחת הדמויות מתאבדת בסופו (1981, תיאטרון חיפה). אל נקמות - גרסה עברית למחזה של שלום אש שאיזביצקי סייעה לתרגם, העוסק בין היתר בזנות וביחסים לסביים על רקע חיי היהודים בתחום המושב (1982, תיאטרון באר שבע). לצאת מכאן - מחזה של המחזאית האמריקנית מרשה נורמן המגולל את ניסיונות ההשתלבות של אסירה לשעבר בחברה (1982, תיאטרון באר שבע). דון ז'ואן חוזר מהמלחמה (1985, תיאטרון באר שבע) גברת טונה - עיבוד לספרה של הסופרת הדנית סוזנה ברויגר (1986, תיאטרון וידאובר, קופנהגן). על אף שהיה זה ניסיונה היחיד בבימוי בדנמרק, איזביצקי זכתה בפרס הצגת העונה על המחזה. אביב מתעורר - גרסה עברית בתרגומו של שמעון לוי למחזה של המחזאי הגרמני פרנק ודקינד (1987, החאן הירושלמי) בשנות ה-70 הייתה נשואה ליאיר הרבסט, ולאחר גירושיהם הייתה זוגתה של המחזאית האמריקאית ג'ואן שנקר בזמן שגרה בניו יורק. בגיל 46 שמה קץ לחייה. אחיה זאב, שהיה צעיר ממנה ב-4 שנים, מת גם הוא שלושה חודשים לאחר התאבדותה. הסיפור "רדופים" של יגאל סרנה, בן כיתתו של האח, מבוסס על דמויותיהם של אסתר וזאב. קללת מעמד המורעבים / מאת סם שפרד ; תרגום - אסתר איזביצקי | שפארד, סם, 1943-2017 (איזביצקי, אסתר ) | הספרייה הלאומית, באתר www.nli.org.il מערכות, באתר www.maarachot.idf.il SIGNS OF LIFE | WP Theater (באנגלית) ⁨שערוריה אמנותית חדשה: יושבות חלוצות | ⁨דבר⁩ | 30 אפריל 1981 | אוסף העיתונות | הספרייה הלאומית, באתר www.nli.org.il אל נקמות : מחזה / שלום אש ; נוסח עברי - משה סחר ואסתר איזביצקי | אש, שלום, 1880-1957 (סחר, משה, 1928-2022 | הספרייה הלאומית, באתר www.nli.org.il ⁨זכיה בדנמרק ⁩ | ⁨מעריב⁩ | 10 דצמבר 1986 | אוסף העיתונות | הספרייה הלאומית, באתר www.nli.org.il ⁨איזה מחזה ⁩ | ⁨מעריב⁩ | 20 נובמבר 1987 | אוסף העיתונות | הספרייה הלאומית, באתר www.nli.org.il יגאל סרנה, פייסבוק, ‏18 בפברואר 2022
פיגוע הדריסה בדרום תל אביב (2011)

פיגוע הדריסה בדרום תל אביב היה פיגוע דריסה שבוצע בדרום תל אביב ביום הנכבה, 15 במאי 2011, בו נרצח יהודי אחד ונפצעו 17 אנשים בכביש 461. בצוהרי 15 במאי 2011 נסע המחבל, אסלאם אברהים איסא, מכפר קאסם, במשאית בכביש 461 בשדרות בר לב, תוך כדי שהוא צועק אללה אכבר דרס 18 אנשים, מהם נפטר מפצעיו אחד הפצועים, אביב מורג בן 29 מגבעתיים. ב-14 בנובמבר 2012 נגזר על המחבל מאסר עולם ועוד 40 שנות מאסר, ב-1 בנובמבר 2011 שם קץ לחייו אביו של אביב מורג. הפיגוע במועדון האומן 17 בתל אביב (2011) רענן בן צור, אביו של ההרוג בפיגוע: "פתאום השיחה נותקה", באתר ynet, 15 במאי 2011 דף לזכר אביב מורג, ב"לעד" – אתר לזכר האזרחים חללי פעולות האיבה יואב זיתון, חשד לפיגוע דריסה בת"א: הרוג ו-17 פצועים, באתר ynet, 15 במאי 2011 חן מענית, ‏מאסר עולם ועוד 40 שנה למבצע פיגוע הדריסה ביום הנכבה, באתר גלובס, 14 בנובמבר 2012
מרחב מנה

בטופולוגיה, מרחב מנה הוא מרחב טופולוגי שנוצר על ידי "צמצום" של מרחב טופולוגי על ידי פונקציה, יחס שקילות או פעולת חבורה. הטופולוגיה של מרחב המנה עבור פונקציה, יחס שקילות או חבורה פועלת נתונים, נקראת טופולוגיית המנה. בהינתן מרחב טופולוגי ( X , τ X ) {\displaystyle \left(X,\tau _{X}\right)} וקבוצה Y {\displaystyle Y} (שעליה אין בהכרח טופולוגיה), עם פונקציה   f : X → Y {\displaystyle \ f:X\rightarrow Y} שהיא על, נגדיר טופולוגיה על Y {\displaystyle Y} על ידי   τ Y = { U ⊂ Y : f − 1 ( U ) ∈ τ X } {\displaystyle \ \tau _{Y}=\left\{U\subset Y:f^{-1}(U)\in \tau _{X}\right\}} . טופולוגיה זו נקראת טופולוגיית המנה, ופונקציה כזו נקראת פונקציית מנה. בדרך זו אנו מכריחים את הפונקציה להיות רציפה, על ידי בניית טופולוגיה מתאימה על המרחב השני: טופולוגיית המנה על Y היא הטופולוגיה העשירה ביותר שבעבורה f רציפה. כלומר, אם X , Y {\displaystyle X,Y} שניהם מרחבים טופולוגיים ו- f : X → Y {\displaystyle f:X\to Y} רציפה, אז הטופולוגיה הנתונה של Y {\displaystyle Y} עשויה להיות דלה יותר מטופולוגיית המנה. כאשר X {\displaystyle X} מרחב קומפקטי ו- Y {\displaystyle Y} מרחב האוסדורף, ו- f {\displaystyle f} פונקציה רציפה ועל, אז הטופולוגיה של Y היא טופולוגיית המנה עבור f {\displaystyle f} . דרך נוספת להגדרת טופולוגיית המנה היא על ידי יחס שקילות. אם X מרחב טופולוגי שמוגדר עליו יחס שקילות R {\displaystyle R} , מרחב המנה הוא קבוצת מחלקות השקילות ביחס R {\displaystyle R} , אותה נסמן X / R {\displaystyle X/R} , כאשר הטופולוגיה עליה מתקבלת כמו בהגדרה לעיל על ידי פונקציה, עבור פונקציית ההטלה למחלקות השקילות. כלומר, τ X / R = { U ⊂ X / R ∣ p − 1 ( U ) ∈ τ X } {\displaystyle \tau _{X/R}=\left\{U\subset X/R\mid p^{-1}\left(U\right)\in \tau _{X}\right\}} , כאשר p : X → X / R {\displaystyle p:X\to X/R} היא הפונקציה p ( x ) = [ x ] = { y ∈ X ∣ x R y } {\displaystyle p\left(x\right)=\left[x\right]=\left\{y\in X\mid xRy\right\}} . הספירה הדו-ממדית S 2 ⊂ R 3 {\displaystyle S^{2}\subset \mathbb {R} ^{3}} ניתנת להצגה כמרחב מנה של כדור היחידה במישור D 1 {\displaystyle D^{1}} , על ידי יחס השקילות המזהה את כל שפתו של D 1 {\displaystyle D^{1}} עם נקודה יחידה (למשל הקוטב הצפוני). בנייה זו מדגימה כיצד פעולת מנה אינה משמרת תכונות גאומטריות; בעוד שהעיגול ניתן לשיכון במישור, לאחר פעולת המנה מתקבלת ספירה דו-ממדית אותה כבר ניתן לשכן רק במרחב התלת-ממדי. המרחב הפרויקטיבי F P n {\displaystyle \mathbb {FP} ^{n}} הוא מרחב מנה של F n {\displaystyle \mathbb {F} ^{n}} המתקבל על ידי יחס השקילות x → ∼ λ x → {\displaystyle {\vec {x}}\sim \lambda {\vec {x}}} לכל x → ∈ F n {\displaystyle {\vec {x}}\in \mathbb {F} ^{n}} ולכל סקלר λ ≠ 0 {\displaystyle \lambda \neq 0} . מרחב מנה, באתר MathWorld (באנגלית)
Heels (סדרת טלוויזיה)

Heels היא סדרת טלוויזיה אמריקאית מסוגת הדרמה המשכית שעלתה לשידור ב-15 באוגוסט 2021 ברשת Starz. היא נוצרה על ידי התסריטאי והמפיק מייקל וולדרון. הסדרה מתמקדת במשתתפים במופע היאבקות מקצועית ומככבים בה סטיבן אמל שמוכר בעיקר מהסדרה החץ ואלכסנדר לודוויג שמוכר בעיקר מהסדרה ויקינגים. שם הסדרה מבוסס על המושג "Heel" מעולם ההיאבקות המקצועית שמשמעותו מתאבק שמגלם את תפקיד האנטגוניסט ("הדמות הרעה") ומהווה את יריבו של ה"Face", המתאבק שמגלם את תפקיד הפרוטגוניסט ("הדמות הטובה"). בנובמבר 2021 הסדרה חודשה לעונה שנייה. לאחר פטירתו של טום ספייד - היוצר של מופע היאבקות מתוסרט בעיר אמריקאית קטנה שבמדינת ג'ורג'יה - צמד בניו ממשיכים את דרכו. שניהם מככבים במופע כשהאח הבכור (ג'ק) גם אחראי על ניהול העסק, לרבות כתיבת התסריטים שקובעים את תוצאות הקרבות בזירה, והאח הצעיר (אייס) שואף לשדרוג מעמדו במופע. העובדה שג'ק הוא זה שמקבל את ההחלטות יוצרת מתיחות בינו לבין אייס שחש חוסר שביעות רצון. סטיבן אמל בתור ג'ק ספייד. מתאבק ומנהל המופע. האח הבכור. אלכסנדר לודוויג בתור אייס ספייד. מתאבק. האח הצעיר. קלי ברגלנד בתור קריסטל טיילר. משתתפת במופע. מרי מקורמק בתור ווילי דיי. שותפתו העסקית של ג'ק. אליסון לוף בתור סטייסי ספייד. אשתו של ג'ק. רוקסטון גארסיה בתור תומאס ספייד. בנם של ג'ק וסטייסי. כריס באואר בתור ביל הנקוק "הפרוע". היה כוכב היאבקות מוכר שהפך לצייד כישרונות. אלן מלדונדו בתור רוסטר רובינס. מתאבק. דיוק דייוויס רוברטס בתור ביג ג'ים קיטצ'ן. מתאבק. טריי טאקר בתור בובי פין. מתאבק. מייק או'מאלי בתור צ'ארלי גולי. הבעלים של מופע היאבקות חדש בפלורידה. בפברואר 2017 הסדרה הייתה מצויה בפיתוח על ידי חברת ההפקה Paramount TV עבור רשת Starz. באוגוסט 2019 סטיבן אמל לוהק לתפקיד ג'ק ספייד. בספטמבר 2019 אלכסנדר לודוויג לוהק לתפקיד אייס ספייד. במאי 2021 הוכרז שהסדרה תעלה לשידור ב-15 באוגוסט 2021. בנובמבר 2021 הסדרה חודשה לעונה שנייה. בספטמבר 2024, שתי העונות של הסדרה עלו לשידור בנטפליקס לאחר שבמקור שודרו ב-Starz, והיוצר מייקל וולדון ציין שזה נתן לסדרה הזדמנות להגיע לקהל רחב יותר. אתר האינטרנט הרשמי של Heels (באנגלית) Heels, ברשת החברתית אקס (טוויטר) "Heels", במסד הנתונים הקולנועיים IMDb (באנגלית) "Heels", באתר Rotten Tomatoes (באנגלית) "Heels", באתר Metacritic (באנגלית) "Heels", במסד הנתונים הקולנועיים KinoPoisk (ברוסית) סרטון הנעימת פתיחה של הסדרה בערוץ יוטיוב הרשמי של רשת Starz. Bruce Haring (May 2, 2021). Independent Wrestling Drama ‘Heels’ Sets Series Debut Date On Starz. Deadline. Retrieved May 7, 2022 Erik Pedersen (November 3, 2021). ‘Heels’ Renewed For Season 2 By Starz; Trey Tucker & Robby Ramos Upped To Series Regulars. Deadline. Retrieved May 7, 2022 Nellie Andreeva (February 17, 2017). Wrestling Drama ‘Heels’ From Paramount TV Heats Up At Starz, Eyeing Series Order. Deadline. Retrieved May 7, 2022 Nellie Andreeva (August 19, 2019). ‘Arrow’ Star Stephen Amell To Headline Starz Wrestling Drama Series ‘Heels’. Deadline. Retrieved May 7, 2022 Nellie Andreeva (September 16, 2019). Alexander Ludwig To Star Opposite Stephen Amell In Starz’s Wrestling Drama Series ‘Heels’. Deadline. Retrieved May 7, 2022 Joe Otterson, ‘Heels’ Creator Michael Waldron on the Show’s Netflix Debut, Why It’s Not Just for Wrestling Fans and Hopes to Integrate the WWE, Variety, ‏2024-09-16 (באנגלית אמריקאית)
Yo! Bum Rush the Show

Yo! Bum Rush the Show הוא אלבום הבכורה של להקת הראפ פאבליק אנמי שיצא לאור ב-1987. אלבום זה הוא אחד מהאלבומים שהתוו את הדרך לז'אנר ההארדקור היפ הופ המפורסם של ימינו. האלבום נחשב לקלסיקת ראפ, עוסק גם בפוליטיקה, ומנסה לעורר מחאה חברתית בדרך יצירתית ושופעת קללות. האלבום נמצא במקום ה-497 במצעד 500 האלבומים הטובים ביותר של כל הזמנים של המגזין רולינג סטון. מידע על האלבום Yo! Bum Rush the Show באתר MusicBrainz מידע על האלבום Yo! Bum Rush the Show באתר AllMusic האלבום Yo! Bum Rush the Show באתר Discogs האלבום Yo! Bum Rush the Show באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Lento (שיר של טליה)

Lento (בעברית: לְהַאֵט) הוא שיר שהוקלט על ידי הזמרת-יוצרת המקסיקנית טליה, בהשתתפות הצמד הקובני חנטה דה סונה, מתוך אלבום האולפן החמישה עשר שלה, Valiente. השיר יצא לאור ב-27 בספטמבר 2018, על ידי חברת התקליטים סוני מיוזיק לטין, כסינגל השלישי מתוך האלבום. השיר הגיע למקום הרביעי במצעד השירים הטרופיים. השיר נכתב על ידי חוליו רייס קופלו, אנדרס קסטרו, אדגר באררה, אלכסנדר דלגאדו, חורחה לואיס צ'סין, ג'ון ליאונה, עומר אלפננו, רנדי מלקולם וסרג'יו ג'ורג' והופק על ידי סרג'יו ג'ורג'. השיר הגיע למקום החמישי במצעד השירים הלטיניים הדיגיטליים והפך לשירה המצליח ביותר של טליה במצעד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות. הווידאו קליפ הרשמי של השיר פורסם ב-28 בספטמבר 2018 בערוץ היוטיוב הרשמי של טליה. לאורכו של הקליפ ניתן לראות את טליה בורחת מצלמי פפראצי שרודפים אחריה, במטרה לצלם ולהסריט אותה. בהמשך לכך, היא מגיעה למסיבה המאורגנת בידי חנטה דה זונה ורוקדת ביחד עם השניים, כשהיא לבושה בבגדים שונים. נכון למאי 2022, מונה הצפיות של הקליפ עומד על למעלה מ-150 מיליון צפיות. סרטון השיר "Lento" באתר יוטיוב חוליו רייס קופלו, אנדרס קסטרו, אדגר באררה, אלכסנדר דלגאדו, חורחה לואיס צ'סין, ג'ון ליאונה, עומר אלפננו, רנדי מלקולם, סרג'יו ג'ורג' Thalía & Gente De Zona – Lento, נבדק ב-2022-05-07 Thalia, Billboard (באנגלית אמריקאית) Lento, 2018-09-27, נבדק ב-2022-05-07 Thalia, Gente de Zona - Lento (Official Video), נבדק ב-2022-05-07
גרייס

האם התכוונתם ל... ג'ורדיין גרייס – מתאבקת אמריקאית טופר גרייס – שחקן אמריקאי לזלי גרייס – זמרת-יוצרת ושחקנית אמריקאית מגי גרייס – שחקנית ודוגמנית אמריקאית מקנה גרייס – מדבבת ושחקנית קולנוע וטלוויזיה אמריקאית פול גרייס – פילוסוף בריטי פטרישיה פרנסס גרייס – סופרת ניו זילנדית גריס
Mudanza de Hormiga

Mudanza de Hormiga הוא שיר שהוקלט על ידי הזמרת-יוצרת המקסיקנית מריה לאון (ספ'), ביחד עם הזמרת-יוצרת המקסיקנית גלוריה טרווי. השיר יצא לאור ב-27 באוגוסט 2021, על ידי חברת התקליטים פרומטודו מקסיקו, כסינגל שלא מתוך אלבום; הוא סימל את שיתוף הפעולה הראשון בין השתיים. כאשר יצא הווידאו קליפ של השיר, הופנו כלפיו ביקורות רבות מטעם גופים שונים. השיר נכתב על ידי גלוריה טרווי, מרסלה דה לה גרזה, מריה לאון ויופרד והופק על ידי האחרון גם כן. בתחילת השיר, שרות השתיים על פרטי לבוש שונים ("שמלה צהובה", "נעלי הליכה") ובהמשך מתארות את הכמיהה שלהן לחיות לצד בחיר ליבן. בחלק מסוים, הן מצהירות כי בשביל אותו האחד הן ישנו את שם המשפחה שלהן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות. הווידאו קליפ הרשמי של השיר פורסם ב-27 באוגוסט 2021 בערוץ היוטיוב הרשמי של מריה לאון. בתחילת הקליפ, ניתן לראות את פרטי הלבוש עליהם שרות השתיים. בהמשך לכך, ניתן לראותן רוקדות יחדיו. זאת, בנוסף לסצנות שונות המציגות אותן אורזות ופורקות ציוד אישי וסחורה. סצנה נוספת מציגה את לאון כשהיא על נדנדה עשויה פרחים. נכון לאפריל 2022, מונה הצפיות של הקליפ עומד על למעלה מ-11 מיליון צפיות. סרטון השיר "Mudanza de Hormiga" באתר יוטיוב גלוריה טרווי, מרסלה דה לה גרזה, מריה לאון, יופרד María León, Gloria Trevi - Mudanza de Hormiga, נבדק ב-2022-05-07 MONSIVAIS PRECIADO LUISA MARÍA, Hoy en día, la mujer ya no se queda callada: Gloria Trevi, planoinformativo.com, ‏2022-05-05 La mujer ya no se queda callada.- Gloria Trevi, www.mural.com.mx (בספרדית) María León comparte FOTO sólo con una playera; así impuso el look 'dominguero' ideal | FOTO, El Heraldo de México (בספרדית) Mudanza de Hormiga, 2021-08-27, נבדק ב-2022-05-07 Mon Laferte, Gloria Trevi - La Mujer, נבדק ב-2022-04-24
יוסף קסל

יוסף (ז'וזף) קסל (10 בפברואר 1898 – 23 ביולי 1979) היה עיתונאי וסופר צרפתי. היה חבר האקדמיה הצרפתית. קסל נולד למשפחה יהודית בווילה קלרה באנטרה ריוס שבארגנטינה. אביו היה רופא ממוצא ליטאי. בילדותו בין השנים 1905 ל-1908 באורנבורג שברוסיה, וב-1908 היגרה משפחתו לצרפת. למד ב-lycée Masséna בניס ובתיכון לואי הגדול בפריז. קסל השתתף כטייס במלחמת העולם הראשונה, בה זכה באות ההצטיינות. הצטרף למפקדה הצרפתית בסיביר במלחמת האזרחים ברוסיה. ב-1923 התפרסם הרומן שלו "הערבה האדומה" וקיבל פרס על קובץ סיפוריו "הלבבות הנקיים". הוא כתב בז’ורנל דה דיבא ובעיתונים אחרים, והיה ממייסדי השבועון הצרפתי גריגואר (צר'). טייל ברחבי העולם, ולאחר ביקורו בארץ־ישראל, פרסם את "ארץ האהבה" (Terre d’Amour) ב-1927. היה טייס גם מלחמת העולם השנייה אז לחם במסגרת צרפת החופשית. קסל כתב מספר ספרים ורומנים, שחלקם עובדו בהמשך לקולנוע בהם יפהפיית היום (Belle de Jour; שעובד לקולנוע על ידי לואיס בוניואל ב-1967). ב-1943 הוא ואחיינו מוריס דרואון תרגמו לצרפתית את שיר הפרטיזנים Chant des Partisans (צר') של המשוררת הרוסיה אנה מרלי (רו'). השיר היה להמנון הלא רשמי של צבא צרפת החופשית במלחמת העולם השנייה. קסל נבחר לאקדמיה הצרפתית ב-1962. הוא נפטר ממפרצת ב-23 ביולי 1979 בקומונה בעמק האואז ונקבר בבית הקברות מונפרנאס בפריז. פרס יוסף קסל (צר') על שמו מוענק מדי שנה לספרים צרפתיים. הוא היה אביה של ניקול קסל. בספר האריה מסופר בגוף ראשון על הילדה הלבנה פטריסיה, גיבורת הספר, שגדלה בשמורת טבע ויוצרת קשרים מיוחדים עם כלל בעלי החיים ובמיוחד עם האריה שגידלה במשך מספר שנים עוד מהיותו גור זעיר, אשר מציית להוראותיה. הילדה בקיאה גם במנהגי השבטים האפריקניים שנודדים בסביבה היא מסרבת לצאת ללימודים בפנימייה למרות מאמצי הוריה, האב האחראי על השמורה ואשתו שמתגעגעת לחיים בפריס. הספר עוסק ביחסים המורכבים בתוך המשפחה הגרעינית, ביחסים בין האדם הלבן לאדם השחור, ובין האדם לטבע. הסיפור מושך ומעניין ושפתו יפה מאוד עד שמגיע לסופו הטרגי הצפוי. על הספר זכה המחבר בפרס גונקור לספרות. תרגום: ישראל פישמן, מכנו והיהודיה שלו, תל אביב: מוריה, 1930 תרגום: ח. מרין, במימי סין, תל אביב: פלס, 1950 צבא הצללים צבא הצללים, הוצאת משרד הביטחון, 1954 תרגום: יצחק לבנון, צבא הצללים, תל אביב: מערכות, 1982 האריה תרגום: זאב זמירי, האריה, תל אביב: עידית, תש"ך תרגום: לנה קנטי, האריה, ירושלים: כתר, 1980 תרגום: י. בן שמואל, נאוות יום, תל אביב: דן תרגום: איילה רהב, עוברת אורח בסן סוסי, רמת גן: כנרת זמורה ביתן, 1985 מדיה וקבצים בנושא יוסף קסל בוויקישיתוף יוסף קסל, ברשת החברתית Goodreads יוסף קסל, במסד הנתונים הקולנועיים IMDb (באנגלית) יוסף קסל, באתר AllMovie (באנגלית) יוסף קסל, במסד הנתונים הקולנועיים KinoPoisk (ברוסית) יוסף קסל, באתר MusicBrainz (באנגלית) יוסף קסל, באתר Discogs (באנגלית) גבי לוין, ז'וזף קסל: הסופר והעיתונאי שהקדים את זמנו זוכה להכרה מחודשת, באתר הארץ, 19 ביולי 2020 יוסף קסל, באתר "Find a Grave" (באנגלית) יוסף קסל (1898-1979), דף שער בספרייה הלאומית אהוד בן עזר, "מכנו והיהודייה שלו ליוסף קסל" בפרויקט בן-יהודה מכתב זאב ז'בוטינסקי - ורשה, אל מרים כהן - תל אביב, מכון ז'בוטינסקי צרפת: הסופר מוריס דרואון הלך לעולמו בגיל 90, באתר ynet, 14 באפריל 2009 מילות השיר "שיר הפרטיזנים הצרפתיים" והאזנה לו, באתר זמרשת
אלברט בויד

אלברט ג. בויד (באנגלית: Albert G Boyd;‏ 22 בנובמבר 1906 – 18 בספטמבר 1976) היה מייג'ור גנרל ומחלוצי טיסות הניסוי בארצות הברית. במהלך 30 שנות הקריירה שלו, הספיק בויד לטוס כ-23,000 שעות טיסה על כ-723 סוגי מטוסים שונים. כשפרש בשנת 1957, הספיק כבר לבחון ולטוס על כל מטוס שהיה קיים בקטלוג כלי הטיס של חיל האוויר של ארצות הברית, החל מכלל סוגי המבצעיים ועד לאב-טיפוסים למיניהם. למשך עשור שלם, משנת 1947 עד 1957 הטיס ואישר בויד כל דגם מטוס שהוזמן על ידי החיל. כשפרש, תרומתו היוצאת דופן של בויד זיכתה אותו בכינויים: "אבי טיסת הניסוי המודרנית", "טייס הניסוי מספר אחת בעולם" ועוד. בין פרויקטיו ותפקידיו הידועים: ראש אגף הניסוי בסיס חיל האוויר רייט פטרסון מפקד בית הספר לטייסי ניסוי מפקד אגף טיסות הניסוי בבסיס חיל האוויר אדוארדס מפקד מרכז הפיתוח האווירי רייט (בפיקודו, צ'אק ייגר היה לאמריקאי הראשון להטיס את מטוס המיג-15 באוקינאווה במסגרת מבצע מולה). סגן מפקד מטה מערכת הנשק, פיקוד מחקר ופיתוח אווירי הגנרל המפקד של בסיס אדוארדס ב-19 ביוני 1947 הטיס בויד את אב-הטיפוס של השוטינג סטאר P-80, ה-P-80R והגיע איתו למהירות שיא של 1,004 קמ"ש, שיא שנשבר רק מספר חודשים לאחר מכן, כשצ'אק ייגר שבר את מחסום הקול (מאך 1) עם מטוס הבל X-1 שלו. באותה תקופה השיא נחשב לרשמי, אף על פי ששלוש שנים לפני כן, עוד בשנת 1944 במהלך מלחמת העולם השנייה הצליחו מטוסי Me-163 ו-262 להגיע למהירויות דומות ואף יותר, אך שיאים אלו מעולם לא נחשבו לרשמיים. בויד הוביל את תוכנית הבל X-1 והיה זה שבחר יחד עם סגנו, אל"ם פרד אסקאני את צ'אק ייגר להיות זה שישבור את מחסום הקול. בויד מת ב-18 בספטמבר 1976. הוא ואשתו אנה לו (1907–1981) נקברו בבית הקברות הלאומי בארלינגטון. במהלך שירותו עוטר בויד במספר מדליות: פרס אוקטב שנוט לגיון ההצטיינות צלב התעופה המצוינת מדליית השירות המצוין גביע אייר פאוור פרס שילינג מדליית האווירונאוטיקה Brevet Militarire de Pilote d'Aviation טיילת הכבוד של תעופה וחלל מדיה וקבצים בנושא אלברט בויד בוויקישיתוף אתר לא רשמי של אלברט בויד ביוגרפיה ביוגרפיית חיל האוויר צ'אק ייגר ולאו ג'נוס. ייגר: אוטוביוגרפיה מאת גנרל צ'אק ייגר (1985), תרגם רמי בנימיני, הוצאת "מטר" משרד הביטחון - הוצאה לאור, 1986. ISBN 965-05-553-0275-0. Fogerty, Robert P. (1953). "Biographical Data on Air Force General Officers, 1917-1952, Volume 1 – A thru L". Yeager, Chuck; Janos, Leo (1985). ייגר: האוטוביוגרפיה, עמ' 98 Burial Detail: Boyd, Albert (Section 11, Grave 773-1). Chandler, John (September 17, 1991). "Neil Armstrong to Join Lancaster Walk of Honor". The Los Angeles Times.
הטקטקים

הטקטקים (באנגלית: Animal Mechanicals) היא סדרת טלוויזיה מונפשת קנדית לילדים שנוצרה על ידי ג'ף רוזן. הסדרה הופקה על ידי חברת Halifax Film בשיתוף עם CBC. הסדרה שודרה במקור ב-1 בספטמבר 2008 בערוץ CBC Television. בישראל הסדרה שודרה בדיבוב לעברית בשנת 2011 בערוץ הופ!. הסדרה היא בת 3 עונות ו-73 פרקים באורך 22 דקות. שיר הפתיחה של הסדרה בעברית בוצע על ידי דן קיזלר. הסדרה עוקבת אחר חמש חיות רובוטיות עם כישרון ויכולת משלהן, היוצאות בכל פרק לפתור בעיות שונות באיים שונים בעזרת חברות, תמיכה ושיתוף פעולה. רקס (Rex): דינזואור ירוק, יכול להפוך להכלאה בין מלגזה, טרקטור ומחפר. יש לו אובססיה לאוכל. קרן פלא (Unicorn): חד קרן (מכך הגיע שמה באנגלית) ורודה, יכולה לעוף, ליצור מערבולת ולזרוק ברק. דרקונו (Komodo): לטאת כוח אדום, זנבו יכול להפוך למבחר רב של כלי עבודה כגון: פטיש, ארבעה מכלי העבודה שלו מופיעים מעל ראשו כשהוא מקבל סחרחורת יחד עם כמה כוכבים. ולעיתים מזנבו גם יוצאים דברים שהוא לא צריך כגון: דובי, סוכריה, כריך וברווז גומי. עכברונת (Mouse): עכברה (מכך הגיעה שמה) צהובה, חברתה הטובה ביותר של קרן פלא יכולה לרוץ מהר. היא הקטנה ביותר בחבורה מה שגורם לקרן פלא להתייחס איתה כאחותה הקטנה. והיא אמיצה אבל קצת פחדנית. אוינג בוינג (Sasquatch): ביגפוט כחול, הוא חזק ויכול להתימתח ולעיתים הוא החתיך בחבורה. אוינג בוינג אלרגי לאגסי אוויר ומפחד מגבהים. טורבו טריקי (Island owl): ינשופה, היא האחראית על המשימות בשביל הטקטקים. יש לה מסך טלוויזיה ואז היא הופך לאי אליו היא שולחת את הטקטקים. והיא לא מופיעה בגרסה המחודשת, אלא עם כן בפרק 8 של הסדרה המחודשת היה קטע בו רקס ואוינג בוינג קיבלו סחרחורת ו 6 טורבו טריקים הסתובבו מעל ראשם. שאר הדמויות המופיעות בתוכנית הם בעיקר הדמויות להם עוזרים הטקטקים יש להם הופעות בפרק אחד בלבד כגון: הארנבים הטקטקיים, ליוויתן ספינת האוויר, הפינגוונים הבבושקות, הדינוזאור הטקטקיי ועוד. הדיבוב העברי בוים על ידי ליאור סול, והופק על ידי אסנת סדן. הטקטקים, סרטונים בערוץ היוטיוב "הטקטקים", במסד הנתונים הקולנועיים IMDb (באנגלית) "הטקטקים", באתר נטפליקס "הטקטקים", במסד הנתונים הקולנועיים KinoPoisk (ברוסית) הטקטקים, במיזם "אישים" לתיעוד היצירה הישראלית